b'\n_START_ARTICLE_\nVodikov klorid\n_START_SECTION_\nPridobivanje\n_START_PARAGRAPH_\nVe\xc4\x8dina industrijsko proizvedenega vodikovega klorida se uporabi za proizvodnjo klorovodikove kisline.\n_START_SECTION_\nUporaba\n_START_PARAGRAPH_\nVe\xc4\x8dina vodikovega klorida se uporabi s proizvodnjio klorovodikove kisline. Uporablja se tudi za industrijsko hidrokloriranje gume in proizvodnjo vinilnih in alkilnih kloridov._NEWLINE_V industriji polprevodnikov se uporablja za jedkanje kristalov polprevodnikov in rafiniranje silicija preko triklorosilana (SiHCl\xe2\x82\x83)._NEWLINE_Uporablja se tudi za odstranjevanje bomba\xc5\xbenih vlaken in lo\xc4\x8devanje bomba\xc5\xbea od volne._NEWLINE_V laboratoriju je absolutno suh vodikov klorid \xc5\xa1e posebno uporaben za pripravo Lewisovih kislin.\n_START_SECTION_\nVarnost\n_START_PARAGRAPH_\nVodikov klorid v stiku z vodo v tkivu tvori zelo jedko klorovodikovo kislino. Vdihavanje par lahko povzro\xc4\x8di ka\xc5\xa1ljanje, du\xc5\xa1enje in vnetje nosu, grla in gornjih dihalnih poti. Pri te\xc5\xbejih zastrupitvah povzro\xc4\x8di plju\xc4\x8dni edem, razpad obto\xc4\x8dil in smrt. Pri stiku s ko\xc5\xbeo povzro\xc4\x8di rde\xc4\x8dico, bole\xc4\x8dino in te\xc5\xbeke opekline. Pri stiku z o\xc4\x8dmi lahko povzro\xc4\x8di trajne okvare vida._NEWLINE_Plin je zelo hidrofilen in se iz izpu\xc5\xa1nih plinov zlahka izpere s prepihavanjem skozi vodo. Stranski proizvod je klorovodikova kislina._NEWLINE_Oprema za ravnanje z vodikovim kloridom mora biti preverjena, \xc5\xa1e posebno ventili in regulatorji. Izdelana mora biti iz izbranih gradiv, na primer iz nerjavnega jekla ali polimerov.'